**ΠΡΟΣ:**

Τα μέλη Ε.Τ.Ε.Π.

της Σχολής Ανθρωπιστικών Επιστημών και Πολιτισμικών Σπουδών

του Πανεπιστημίου Πελοποννήσου

**ΚΟΙΝ.:**

1.Πρύτανη του Πανεπιστημίου Πελοποννήσου Καθηγητή Αθανάσιο Κατσή

2.Αντιπρύτανη για θέματα «Διοικητικών Υποθέσεων, Διεθνών Σχέσεων και Εξωστρέφειας»

Αν. Καθηγήτρια Ευθαλία Χατζηγιάννη

3.Πρόεδρο Τμήματος Φιλολογίας Καθηγήτρια Δήμητρα Δελλή

4.Πρόεδρο Τμήματος Ιστορίας, Αρχαιολογίας και Διαχείρισης Πολιτισμικών Αγαθών Καθηγητή

Αθανάσιο Χρήστου

5.Τμήμα Προσωπικού Πανεπιστημίου Πελοποννήσου

**ΘΕΜΑ:** **«ΠΡΟΚΗΡΥΞΗ ΕΚΛΟΓΩΝ ΓΙΑ ΤΗΝ ΑΝΑΔΕΙΞΗ** **ΕΚΠΡΟΣΩΠΟΥ ΤΩΝ ΜΕΛΩΝ ΤΟΥ ΕΙΔΙΚΟΥ ΤΕΧΝΙΚΟΥ ΕΡΓΑΣΤΗΡΙΑΚΟΥ ΠΡΟΣΩΠΙΚΟΥ (Ε.Τ.Ε.Π.) ΜΕ ΤΟΝ ΑΝΑΠΛΗΡΩΤΗ ΤΟΥ ΣΤΗ ΚΟΣΜΗΤΕΙΑ ΤΗΣ ΣΧΟΛΗΣ ΑΝΘΡΩΠΙΣΤΙΚΚΩΝ ΕΠΙΣΤΗΜΩΝ ΚΑΙ ΠΟΛΙΤΙΣΜΙΚΩΝ ΣΠΟΥΔΩΝ ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ, ΜΕ ΕΤΗΣΙΑ ΘΗΤΕΙΑ, ΑΠΟ 1-9-2024 ΕΩΣ 31-8-2025»**

Ο Κοσμήτορας της Σχολής Ανθρωπιστικών Επιστημών και Πολιτισμικών Σπουδών,

έχοντας υπόψη:

1.Τις διατάξεις του Ν. 4957/2022 «Νέοι ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (ΦΕΚ141/21-07-2022 τ. Α'),

2.Την υπ' αριθμ. 123024/Ζ1/6-10-2022 Κοινή Υπουργική Απόφαση «Καθορισμός της διαδικασίας ανάδειξης των μονομελών οργάνων των Μονοτμηματικών Σχολών, των Τμημάτων, των Τομέων και λοιπών μονομελών οργάνων των Ανώτατων Εκπαιδευτικών Ιδρυμάτων (Α.Ε.Ι.), των εκπροσώπων των μελών Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.) και των φοιτητών στα συλλογικά όργανα των Α.Ε.Ι. (ΦΕΚ 5220/7-10-2022 τ. Β'),

3.Τις διατάξεις του κεφαλαίου ΙΑ' «Ψηφιακή Διαφάνεια - Πρόγραμμα Διαύγεια» του N. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (ΦΕΚ 184/23-092020 τ. Α'),

4.Τις διατάξεις του άρθρου 192 του Ν. 4823/2021 «Αναβάθμιση του σχολείου, ενδυνάμωση των εκπαιδευτικών και άλλες διατάξεις» (ΦΕΚ136/03-08-2021 τ. Α'),

5.Την υπ' αριθμ. 5204/11-11-2021 Απόφαση του Υπουργού Επικρατείας «Λειτουργία ψηφιακής κάλπης “ΖΕΥΣ”» (ΦΕΚ 5244/12-11-2021 τ. Β')

6.Τη με αρ. πρωτ. 5675/28-7-2021 Διαπιστωτική Πράξη του κ. Πρύτανη του Πανεπιστημίου Πελοποννήσου με θέμα: «Εκλογή Προέδρου και Αναπληρωτή Προέδρου της Σχολής Ανθρωπιστικών και Επιστημών και Πολιτισμικών Σπουδών του Πανεπιστημίου Πελοποννήσου».

7.Το γεγονός ότι η θητεία των παραπάνω εκπροσώπων και των αναπληρωτών τους λήγει στις 31.08.2024

8.Την ανάγκη εύρυθμης λειτουργίας της Σχολής.

**Προκηρύσσει**

εκλογές για την ανάδειξη εκπροσώπου, με τον αναπληρωτή του, των μελών του Ειδικού Τεχνικού Εργαστηριακού Προσωπικού (Ε.Τ.Ε.Π.) της Σχολής Ανθρωπιστικών Επιστημών και Πολιτισμικών Σπουδών του Πανεπιστημίου Πελοποννήσου, στη Κοσμητεία της Σχολής. Οι παραπάνω εκπρόσωποι εκλέγεται μαζί με τους αναπληρωτές τους, με άμεση μυστική και καθολική ψηφοφορία των μελών της οικείας κατηγορίας προσωπικού της Σχολής, από ενιαίο ψηφοδέλτιο, με ετήσια θητεία, από 1-9-2024 έως 31-8-2025.

Οι εκλογές θα διεξαχθούν στις 1-8-2024, ημέρα Πέμπτη, ηλεκτρονικά, από 9:00 π.μ. μέχρι 11:00 π.μ. με τη χρήση του πληροφοριακού συστήματος ΖΕΥΣ, όπως ορίζει το αρ. 2 της ΚΥΑ 123024/Ζ1/6-10-2022.

Οι ενδιαφερόμενοι υποψήφιοι οι οποίοι πληρούν τις κατά τον νόμο προϋποθέσεις, καλούνται να υποβάλουν ηλεκτρονικά μέσω του e-mail edol@go.uop.gr την υποψηφιότητά τους στη Γραμματεία της Σχολής Ανθρωπιστικών Επιστημών και Πολιτισμικών Σπουδών του Πανεπιστημίου Πελοποννήσου μέχρι την 8η Ιουλίου 2024 και ώρα 14:00. Οι αιτήσεις των ενδιαφερομένων που υποβάλλονται, πρωτοκολλώνται, ώστε να προκύπτει η ημερομηνία υποβολής τους και διαβιβάζονται στο Όργανο Διενέργειας Εκλογών (Ο.Δ.Ε.), που θα έχει και την ευθύνη της εκλογικής διαδικασίας. Κάθε υποψήφιος μπορεί να παραιτηθεί από την υποψηφιότητά του, το αργότερο έως τη δέκατη ημέρα πριν από τη διεξαγωγή της ψηφοφορίας, ήτοι την 22η Ιουλίου 2024. Εφόσον η εκλογική διαδικασία αποβεί άγονη, η επαναληπτική ψηφοφορία θα πραγματοποιηθεί με τον ίδιο τρόπο την 2η Αυγούστου 2024, ημέρα Παρασκευή, από 9:00 π.μ. μέχρι 11:00 π.μ.

Το εκλεκτορικό σώμα για την ανάδειξη των παραπάνω εκπροσώπων και τους αναπληρωτές του αποτελείται από το σύνολο των μελών της οικείας κατηγορίας προσωπικού που υπηρετούν στη Σχολή Ανθρωπιστικών Επιστημών και Πολιτισμικών Σπουδών κατά τον χρόνο διενέργειας των εκλογών. Από το εκλεκτορικό σώμα εξαιρείται τυχόν προσωπικό που τελεί σε καθεστώς αναστολής καθηκόντων ή σε άδεια άνευ αποδοχών. Οι εκλογικοί κατάλογοι συντάσσονται με επιμέλεια της αρμόδιας διοικητικής υπηρεσίας του Πανεπιστημίου Πελοποννήσου και περιλαμβάνουν τα ακόλουθα στοιχεία: ονοματεπώνυμο, πατρώνυμο, μητρώνυμο, Τμήμα στο οποίο υπηρετεί ο εκλογέας, βαθμίδα, τηλέφωνο και διεύθυνση ηλεκτρονικού ταχυδρομείου. Οι εκλογικοί κατάλογοι παραδίδονται στο Ο.Δ.Ε. και αναρτώνται στην ιστοσελίδα της Σχολής Ανθρωπιστικών Επιστημών και Πολιτισμικών Σπουδών προκειμένου κάθε εκλογέας να δύναται να ελέγξει εάν συμπεριλαμβάνεται σε αυτούς. Εάν κάποιος εκλογέας διαπιστώσει ότι δεν συμπεριλαμβάνεται στους εκλογικούς καταλόγους, ενώ έχει δικαίωμα συμμετοχής στην εκλογική διαδικασία, δύναται να υποβάλει αίτημα ενώπιον του Ο.Δ.Ε., προκειμένου να συμπεριληφθεί στον εκλογικό κατάλογο και το Ο.Δ.Ε. αποδέχεται ή απορρίπτει αιτιολογημένα με απόφασή του το αίτημα.

Κατά τα λοιπά, αναφορικά με τον τρόπο διενέργειας των εκλογών, δηλαδή την ανακήρυξη των υποψηφίων, την ψηφοφορία, τον ορισμό αντιπροσώπου από τους υποψηφίους κλπ., εφαρμογή έχει η υπ' αριθμ. 123024/Ζ1/6-10-2022 Κοινή Υπουργική Απόφαση «Καθορισμός της διαδικασίας ανάδειξης των μονομελών οργάνων των Μονοτμηματικών Σχολών, των Τμημάτων, των Τομέων και λοιπών μονομελών οργάνων των Ανωτάτων Εκπαιδευτικών Ιδρυμάτων (Α.Ε.Ι.), των εκπροσώπων των μελών Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.) και των φοιτητών στα συλλογικά όργανα των Α.Ε.Ι.» (ΦΕΚ 5220/7-10-2022 τ. Β').

Η παρούσα προκήρυξη θα αναρτηθεί: (α) στο πρόγραμμα ΔΙΑΥΓΕΙΑ, (β) στην Κεντρική Ιστοσελίδα της Σχολής Ανθρωπιστικών Επιστημών και Πολιτισμικών Σπουδών του Πανεπιστημίου Πελοποννήσου.

Ο Κοσμήτορας

Της Σχολής Ανθρωπιστικών Επιστημών και Πολιτισμικών Σποδών

Γιώργος Ανδρειωμένος

Καθηγητής

Συνημμένα: Αίτηση Υποψηφιότητας μελών Ε.Τ.Ε.Π.

**ΑΙΤΗΣΗ ΥΠΟΨΗΦΙΟΤΗΤΑΣ**

ΓΙΑ ΑΝΑΔΕΙΞΗ ΕΚΠΡΟΣΩΠΟΥ ΚΑΙ ΑΝΑΠΛΗΡΩΤΗ ΕΚΠΡΟΣΩΠΟΥ ΤΩΝ

ΜΕΛΩΝ ΤΟΥ ΕΙΔΙΚΟΥ ΤΕΧΝΙΚΟΥ ΚΑΙ ΕΡΓΑΣΤΗΡΙΑΚΟΥ ΠΡΟΣΩΠΙΚΟΥ (Ε.Τ.Ε.Π.) ΤΗΣ ΣΧΟΛΗΣ ΑΝΘΡΩΠΙΣΤΙΚΩΝ ΕΠΙΣΤΗΜΩΝ ΚΑΙ ΠΟΛΙΤΙΣΜΙΚΩΝ ΣΠΟΥΔΩΝ (Σ.Α.Ε.Π.Σ ) ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ, ΣΤΗΝ ΚΟΣΜΗΤΕΙΑ

Προς: Την Κοσμητεία της Σ.Α.Ε.Π.Σ

Ονοματεπώνυμο :

Όνομα Πατρός :

Όνομα Μητρός :

Τμήμα :

Βαθμίδα :

Τηλέφωνο :

e-mail :

Με την παρούσα αίτηση, υποβάλω την υποψηφιότητά μου για την ανάδειξη εκπροσώπου και αναπληρωτή εκπροσώπου των Μελών Ε.Τ.Ε.Π. στην Κοσμητεία της Σχολής Ανθρωπιστικών Επιστημών και Πολιτισμικών Σπουδών του Πανεπιστημίου Πελοποννήσου.

Καλαμάτα, / /2024

Ο/Η Αιτών/ούσα

(υπογραφή)